# 94 d'Aquari

94 d'Aquari (94 Aquarii) és una estrella múltiple de la Constel·lació d'Aquari de magnitud aparent +5,19. Es troba a una distància de 69 anys llum del sistema solar, si bé l'error en aquesta mesura arriba al 5,2%.
És un sistema estel·lar triple, on les dues components més properes entre si —94 d'Aquari Aa i 94 d'Aquari Ab, resoltes per mitjà d'interferometria de clapejat— tenen una companya distant a 13 segons d'arc, denominada 94 Aquarii B.

## 94 d'Aquari Aa i Ab

94 d'Aquari Aa és una subgegant groga de tipuS espectral G8.5IV, anteriorment catalogada com a G5IV. La seva brillantor, 0,13 magnitudes per sobre del que correspondria a un estel de la seqüència principal, correspon a una lluminositat 3,5 vegades superior a la lluminositat solar. Té una temperatura efectiva de 5488 ± 83 K i una massa d'uns 1,29 masses solars. El seu radi pot ser un 90% més gran que el radi solar i completa una rotació en 42 dies. És una estrella rica en elements pesants la metal·licitat de la qual és un 41% més elevada que la solar ([Fe/H] = +0,15).
94 d'Aquari Ab és una nana taronja, les característiques de les quals no són ben conegudes. La seva brillantor pot ser unes 3 magnituds inferior al del seu brillant i més evolucionada companya. Amb una temperatura de 4800 K aproximadament, la seva massa estimada és un 9% menor que la del Sol. Completa una òrbita entorn de la subgegant cada 6,3 anys (2291 dies).

## 94 Aquarii B

94 Aquarii B és també una nana taronja de magnitud +6,97. De tipus espectral K2V, té una temperatura efectiva de 5136 ± 80 K. El seu radi és un 7% més petit que el radi solar i la seva massa un 4% menor que la del Sol. Posseeix una lluminositat equivalent a una mica més de la meitat de la que té el Sol. El seu període orbital al voltant de la binària Aa-Ab és d'uns 3450 anys.
El sistema té una edat d'uns 6250 milions d'anys.

## Observació

Es tracta d'una estrella situada a l'hemisferi celeste austral, molt a prop de l'equador celeste;el que comporta que pugui ser observada des de totes les regions habitades de la Terra, exceptuant el cercle polar àrtic. A l'hemisferi sud sembla circumpolar només en les àrees més internes de l'Antàrtida, sent de magnitud 5,2 és visible a ull nu en les condicions adequades de foscor del cel. El millor període per a la seva observació és entre els mesos d'agost i desembre. El període de visibilitat és pràcticament el mateix en els dos hemisferis degut a la seva posició propera a l'equador celeste.

## En ficció

En la sèrie de televisió Star Trek: Enterprise en l'episodi Unexpected, 94 d'Aquari és considerada una estrella trinària amb dues components de classe G i una K, i se l'anomena Fellebia, origen de la civilització Fellebiana.

## Referències

* 1 2 3 Frédéric Arenou «The HIPPARCOS Catalogue» (en anglès). Astronomy and Astrophysics, 7-1997, pàg. L49-L52.
* 1 2 «The 2001 US Naval Observatory Double Star CD-ROM. I. The Washington Double Star Catalog» (en anglès). Astronomical Journal, 6, 12-2001, pàg. 3466–3471. DOI: 10.1086/323920.
* 1 2 94 Aqr -- Double or multiple star (SIMBAD)
* ↑ 94 Aqr. Extended Hipparcos Compilation (XHIP) (Anderson+, 2012)
* ↑ Tokovinin, Andrei; Mason, Brian D.; Hartkopf, William I. «Speckle Interferometry at the Blanco and SOAR Telescopes in 2008 and 2009». Astronomical Journal, 139, 2, 2010. pp. 743-756.
* 1 2 3 Chanamé, Julio; Ramírez, Iván «Toward Precise Ages for Single Stars in the Field. Gyrochronology Constraints at Several Gyr Using Wide Binaries. I. Ages for Initial Sample». The Astrophysical Journal, 746, 1, 2012. id. 102.
* ↑ 94 Aquarii A (CADARS)
* ↑ Mamajek, Eric E.; Hillenbrand, Lynne A. «Improved Age Estimation for Solar-Type Dwarfs Using Activity-Rotation Diagnostics». The Astrophysical Journal, 687, 2, 2008. pp. 1264-1293.
* 1 2 Axer, M.; Fuhrmann, K.; Gehren, T. «Spectroscopic analyses of metal-poor stars. II. The evolutionary stage of subdwarfs.». Astronomy and Astrophysics, 300, 1995. p. 751.
* 1 2 Tokovinin, A. «Comparative statistics and origin of triple and quadruple stars». Monthly Notices of the Royal Astronomical Society, 389, 2, 2008. pp. 925-938.
* ↑ 94 Aquarii B (SIMBAD)
* ↑ Mandel, Geoffrey «Star Trek Star Charts: The Complete Atlas of Star Trek» (en anglès). Star Trek, 08-10-2002, p. 96. ISSN: 978-0743437707.

## Enllaços externs

* Plana de la base de dades SIMBAD (anglès)